POROČILO KOMISIJE EVROPSKEMU PARLAMENTU IN SVETU

·najnovejše ocene Komisije o potrebah po financiranju tržnih ukrepov in neposrednih plačil

V skladu z določbami člena 43 Uredbe (EU) št. 1306/2013 prejemki, ki izhajajo iz finančnih popravkov na podlagi odločitev o potrditvi obračunov in potrditvi skladnosti ter iz nepravilnosti, pomenijo namenske prejemke za financiranje odhodkov EKJS.

Evropski parlament je 24. novembra 2021 sprejel splošni proračun Evropske unije za leto 2022. Proračun za poglavje 08 02 – Evropski kmetijski jamstveni sklad (EKJS) znaša 40 365 milijonov EUR v odobritvah za prevzem obveznosti in 40 389 milijonov EUR v odobritvah plačil. Razlog za različna zneska za obe vrsti odobritev je uporaba diferenciranih sredstev za nekatere ukrepe, ki jih neposredno izvaja Komisija. Ti se v glavnem nanašajo na ukrepe za promocijo kmetijskih proizvodov ter strategijo, usklajevanje in revizijo politike.

Začasna poraba odobritev EKJS do 31. avgusta 2022

·ter ocene namenskih prejemkov, ki bodo zbrani med proračunskim letom.

Komisija je v predlogu proračunskih odobritev EKJS za leto 2022 upoštevala skupne pričakovane namenske prejemke. Za proračun za leto 2022 je Komisija zahtevala raven odobritev, izračunanih z odštetjem ocenjenih namenskih prejemkov od ocenjenih potreb. Proračunski organ je sprejel proračun EKJS za leto 2022, v katerem je upošteval pričakovane namenske prejemke.

Ob pripravi proračuna za leto 2022 so razpoložljivi namenski prejemki po ocenah Komisije znašali 551 milijonov EUR. Ker prenos iz leta 2021 v leto 2022 ni bil pričakovan, je bilo ocenjeno, da bo celoten znesek zbran v proračunskem letu. Komisija je upoštevala te ocenjene prejemke, ko je zahtevala sredstva za shemo osnovnega plačila (postavka 08 02 05 04). Vsota izglasovanih odobrenih sredstev in namenskih prejemkov za to shemo znaša 14 811 milijonov EUR.

V Prilogi k temu poročilu sta predstavljena začasno izvrševanje proračuna za leto 2022 in njegova primerjava s pričakovanim profilom odhodkov.

3.Pripombe k začasnemu izvrševanju proračuna EKJS za leto 2022

V Prilogi k temu poročilu je predstavljeno začasno izvrševanje proračuna za obdobje od 16. oktobra 2021 do 31. avgusta 2022.

Stopnja izvrševanja se primerja s profilom odhodkov iz sistema zgodnjega opozarjanja, ki se izvaja v skladu s členom 28 Uredbe (EU) št. 1306/2013.

3.1.Tržni ukrepi

Poraba odobritev za intervencije na kmetijskih trgih je nekoliko višja (74,2 milijona EUR) od profila porabe. To je predvsem posledica izvrševanja vrstice za izredne ukrepe podpore (08 02 03 11), za katero sredstva niso bila predvidena, prerazporeditev iz rezerve za krize pa ni upoštevana v sistemu zgodnjega opozarjanja.

Izvajanje ukrepov za promocijo kmetijskih proizvodov (08 02 03 02) je za 38,0 odstotne točke (–33,8 milijona EUR) nižje od profila porabe, medtem ko je izvajanje promocije kmetijskih proizvodov – multiprogrami (08 02 03 03) za 90,1 odstotne točke (87,3 milijona EUR) višje od profila porabe. Slednje je proračunska postavka neposrednih odhodkov, za katero je bila večina sredstev predvidena v profilu, za katerega bodo obveznosti prevzete v septembru.

Za sheme šolske prehrane (08 02 03 04) je bilo izvrševanje konec avgusta 2022 za približno 7,1 milijona EUR (–3,8 odstotne točke) nižje od profila.

Odhodki za oljčno olje (08 02 03 05) so za 6,5 odstotne točke (2,8 milijona EUR) višji od profila porabe.

Doslej prijavljeni odhodki za sadje in zelenjavo (08 02 03 06) so za 88,4 milijona EUR (–9,5 odstotne točke) nižji, kot je bilo pričakovano konec avgusta glede na profil odhodkov.

Za podporne programe za vino (08 02 03 07) so odhodki, ki so bili prijavljeni doslej, za 53,1 milijona EUR (5,2 odstotne točke) višji od profila odhodkov.

V proračunu za ukrepe javnega in zasebnega skladiščenja (08 02 03 10) ter izredne ukrepe (08 02 03 11) prvotno ni bilo predvidenih sredstev. Zaradi različnih kriz, ki so povzročile motnje na trgu, sta bili sprejeti Delegirana uredba Komisije (EU) 2022/467 in Izvedbena uredba Komisije (EU) 2022/470.

Države članice so priglasile 17 milijonov EUR za ukrepe skladiščenja za trg prašičev iz proračunske postavke 08 02 03 10. Do konca leta so države članice napovedale odhodke v višini 8,4 milijona EUR.

Po sprejetju Delegirane uredbe Komisije (EU) 2022/467 je bilo proračunski postavki za izredne ukrepe dodeljenih skupno 500 milijonov EUR, vključno z odobritvami v višini 350 milijonov EUR, prerazporejenimi iz rezerve za krize. To je prvi primer aktivacije rezerve za krize. Konec avgusta so odhodki za to vrstico znašali 59,4 milijona EUR. Na splošno so države članice napovedale, da bodo izvršile 485,2 milijona EUR, kar bo pomenilo skoraj popolno izvršitev sredstev pred končnim datumom upravičenosti, tj. 30. septembrom 2022.

Trenutno se odstopanje pri zgoraj navedenih vrstah ukrepov šteje za začasno, saj se pričakuje, da se bodo napovedani zneski začeli izvrševati proti koncu leta.